Nágrannaliðin Njarðvík og Keflavík hafa sammælst um það að leikur liðanna í Domino's-deild karla í körfubolta á fimmtudagskvöldið næstkomandi verði leikinn til minningar um Örlyg Aron Sturluson , fyrrverandi leikmann Njarðvíkur , sem lést af slysförum 16. janúar árið 2000 . Örlyg Aron Sturluson var frábær körfuboltamaður en hann lést langt fyrir aldur fram af slysförum . Fimmtudaginn 16. janúar næstkomandi munu Njarðvík og Keflavík leiða saman hesta sína í Domino's-deild karla í körfubolta í Njarðtaksgryfjunni klukkan 20.15 . Þennan daginn verða upp á dag 20 ár frá því að Örlygur Aron Sturluson , fyrrverandi leikmaður Njarðvíkur , lést langt fyrir aldur fram af slysförum . Af þessu tilefni mun allur aðgangseyrir á leikinn renna óskiptur í Minningarsjóð Ölla en hann styrkir börn til íþróttaiðkunar sem ekki eiga kost á því vegna bágrar fjárhagsstöðu foreldra eða umsjónarmanna . Vallargestir eru hvattir til þess að mæta snemma til leiks því fyrir leik en frá klukkan 19.00 verður hægt að gæða sér á grilluðum hamborgurum . Um glæsilega körfuboltaveislu er að ræða þennan dag því Stöð 2 Sport hefur sett upp frábæra dagskrá þennan fimmtudaginn sem hefst 18.10 með viðureign Njarðvíkur og Keflavíkur frá árinu 1999 . Að leik loknum verður Domino´s Körfuboltakvöld með „ Í minningu Ölla “ í beinni frá Njarðtaksgryfjunni og klukkkan 20.15 verður viðureign Njarðvíkur og Keflavíkur í beinni útsendingu . Að leik loknum mun Stöð 2 Sport sýna heimildarmyndina „ Ölli “ eftir Garðar Örn Arnarson . Minning Örlygs Arons Sturlusonar er öllum Njarðvíkingum og körfuknattleiksunnendum um land allt kær og hér er ærið tækifæri til þess að styðja vel við bakið á Minningarsjóði Ölla sem hefur um árabil stutt rækilega við bakið á ungum íþróttaiðkendum . Þeir sem vilja leggja Minningarsjóðnum lið en komast ekki á leikinn geta lagt inn á reikning sjóðsins ( Kt. 461113-1090 , reikningsnúmer 0322-26-021585 )